Seututie 610

Seututie 610 on Joutsan Tammilahdesta Korpilahdelle johtava seututie. Tie kulkee Joutsan, Jyväskylän ja Luhangan kuntien alueella. Tie on noin 46 kilometriä pitkä, ja se on kokonaan päällystetty.

pienoiskuva|vasen|Seututie 610 ylittää Päijänteen Kärkisten siltaa pitkin.
Seututie 610 alkaa Joutsan Tammilahdesta valtatien 4 risteyksestä. Tie lähtee länteen ja kulkee Pappisen kylän kautta. Kitulassa tie risteää yhdystien 6134 kanssa. Kitulan jälkeen tie tulee Tammijärvelle ja Tammikoskelle. Tammikoskella tiestä erkanee seututie 612 Luhangan keskustan suuntaan. Tie kulkee Putkilahden ja Korospohjan kylien kautta ja tulee Päijänteen Kärkistensalmelle. Tie ylittää salmen Kärkisten siltaa pitkin. Sillan jälkeen tie tulee Markkulanmäkeen, ja se päättyy valtatien 9 risteykseen.

Vuonna 2020 tien keskimääräinen vuorokausiliikenne (KVL) oli 900–1 700 ajoneuvoa vuorokaudessa. Tien vilkkain osuus on sen loppupää Kärkisten sillalta tien päätepisteeseen. Vähiten liikennettä on Pappisen ja Kitulan sekä Tammikosken ja Putkilahden välillä.

 Lähteet 

 Aiheesta muualla 

Matti Grönroosin sivu seututiestä 610

610
Luokka:Korpilahti
Luokka:Joutsan liikenne
Luokka:Jyväskylän liikenne
Luokka:Luhangan liikenne